cyanic-selkie/wikianc huggingface dataset:
রোলা বাহনাম
রোলা বাহানাম (আরবি: رولا بهنام) বা প্রায়শই রুলা বাহানাম কে উল্লেখ করেন, তিনি ইরাকি বংশোদ্ভূত লেবাননের টিভি উপস্থাপক। তিনি বেশিরভাগ ফিউচার টিভিতে কাজ করার জন্য পরিচিত এবং এখন এলবিসিতে টিভি শো "ইসমা উই নাসিব" "পারফেক্ট ব্রাইড" উপস্থাপন করেন। রোলা একজন ইরাকি পিতা এবং লেবাননের মায়ের ঘরে জন্মগ্রহণ করেন এবং সম্প্রতি শাদা হাসুনের সাথে এক সাক্ষাৎকারে তিনি বলেন যে তিনি মসুলের বাসিন্দা।
ক্যারিয়ার
বাহানাম একজন মডেল হিসেবে কাজ করেন এবং একবার লেবাননের মেয়ে ব্যান্ড দ্য ৪ ক্যাটসের সাথে তাদের প্রথম গান "আচরা, হদাচ, তানাখ"-এ অংশ নেন, যার পর তিনি ১৯৯৮ সালে দল ত্যাগ করেন। তিনি ১৯৯৮ সালে ফিউচার টিভিতে তার কর্মজীবন শুরু করেন "এলিট মডেল লুক" এর মাধ্যমে, ফ্যাশন মডেল আবিষ্কারের জন্য একটি টিভি প্রোগ্রাম এবং রিমা কারাকি এবং রিমা মাকতাবির সাথে "ওপেন নাইট" এর মতো প্রতিনিধিত্ব করেন, তারপর "ফ্যাশন", যার পরে "রোলা অন এয়ার", এবং ২০০৪ সালে "সং নাম্বার ওয়ান"।  টেলিভিশনে দীর্ঘ অনুপস্থিতির পর, তিনি টিভি প্রোগ্রাম "কিসমা ডব্লিউ নাসিব" নিয়ে ফিরে আসেন এবং ২০০৭ সালে এলবিসির পর্দায় তার প্রথম মৌসুম হোস্ট করেন তারপর ২০১০ সালে আবু ধাবি চ্যানেলে স্থাপত্য এবং নকশার জগতে বিশেষজ্ঞ "ডিজাইন ম্যাগাজিন" প্রোগ্রাম।.
পাপ (বাংলাদেশী চলচ্চিত্র)
পাপ: প্রথম চাল একটি বাংলাদেশী চলচ্চিত্র। এটি পরিচালনা করেছেন জাতীয় চলচ্চিত্র পুরস্কারপ্রাপ্ত নির্মাতা সৈকত নাসির। এতে মূল চরিত্রে অভিনয় করেছেন ইয়ামিন হক ববি এবং জিয়াউল রোশান।
নির্মাণ
১০ই মার্চ, ২০২২ তারিখ থেকে ঢাকার বিভিন্ন স্থানে দৃশ্যধারণ শুরু করা হয়। সিনেমাটি প্রযোজনায় আছে প্রযোজনা প্রতিষ্ঠান জাজ মাল্টিমিডিয়া। পাপঃ প্রথম চাল সিনেমার কাহিনি, সংলাপ, চিত্রনাট্য ও গীতিকার হিসেবে রয়েছেন জাজ মাল্টিমিডিয়ার চেয়ারম্যান আবদুল আজিজ।
পাপ চলচ্চিত্রের এটি প্রথম পর্ব, তাই নামের সাথে জুড়ে দেয়া হয়েছে "পাপ: প্রথম চাল"। ছবিটির দ্বিতীয় পর্বও আসবে বলে জানিয়েছেন নির্মাতা।
মুক্তি
৫ই মার্চ ছবিটি বিনা কর্তনে বিবাচন (সেন্সর) ছাড়পত্র পায়। ৫ এপ্রিল ২০২৩ 'পাপ' সিনেমার প্রথম অফিশিয়াল পোস্টার প্রকাশ পায়। তার আগে ৩০শে মার্চ ২০২৩ বৃহস্পতিবার রাতে ৫৫ সেকেন্ডের একটি আগ্রহোদ্দীপক খণ্ড বা "টিজার" প্রকাশ করা হয়। সিনেমাটি ২০২৩ সালের ঈদুল ফিতরে প্রেক্ষাগৃহে মুক্তি দেওয়া হয়।
মনচোরা (চলচ্চিত্র)
মনচোরা হল ২০১৬ সালে মুক্তিপ্রাপ্ত একটি বাংলা চলচ্চিত্র। শরদিন্দু বন্দ্যোপাধ্যায় রচিত মনচোরা উপন্যাস অবলম্বনে নির্মিত এই ছবিটি পরিচালনা করেন সন্দীপ রায়। এই ছবিতে মূখ্য ভূমিকায় অভিনয় করেন আবীর চট্টোপাধ্যায়, শাশ্বত চট্টোপাধ্যায়, রাইমা সেন ও পরাণ বন্দ্যোপাধ্যায়। পরিচালক সন্দীপ রায় মূলত তাঁর বাবা সত্যজিৎ রায়ের রচনা অবলম্বনে ফেলুদা চলচ্চিত্রই নির্মাণ করেন। সর্বশেষ নিশিযাপন (২০০৫) ও হিটলিস্ট (২০০৯) ছবিদুটির মনচোরা ছবিটিই ফেলুদা সিরিজের বাইরে তাঁর পরিচালিত পূর্ণদৈর্ঘ্যের চলচ্চিত্র। ২০১৬ সালের ১ জানুয়ারি এই ছবিটি মুক্তিলাভ করেছিল।
কাহিনি-সারাংশ
এক রাতে দিবাকর রায় (আবীর চট্টোপাধ্যায়) নামে একটি চোর সূর্যমণির লোভে চৌধুরীবাড়িতে চুরি করতে ঢোকে। কিন্তু সে ধরা পড়ে যায় নন্দার কাছে। নন্দা তাকে সৎ পথে নিয়ে আসার জন্য কৌশলে দিবাকরকে তার দাদুর সেক্রেটারি হিসেবে কাজ করার সুযোগ করে দেয়।
জ্যাবারওয়কি
right|thumb|250px|জন টেনিয়েলের কল্পনায় জ্যাবারওয়ক "জ্যাবারওয়কি" (Jabberwocky) লিউইস ক্যারলের লেখা একটি ননসেন্স ছড়া। এটি তার থ্রু দ্য লুকিং গ্লাস (Through the Looking-Glass, and What Alice Found There) (১৮৭১) উপন্যাসটির অংশবিশেষ। এই ছড়াটিকে ইংরেজি ভাষার শ্রেষ্ঠ ননসেন্স বা আবোলতাবোল কবিতা হিসেবে গণ্য করা হয়।
মনচোরা (চলচ্চিত্র)
কাহিনি-সারাংশ
ঘটনাচক্রে নন্দার একটি নতুন গয়না চুরি যায়। নন্দা দিবাকরকেই সন্দেহ করে। কিন্তু দিবাকর গয়নাটি উদ্ধার করে আনলে নন্দা জানতে পারে, তার দাদা মন্মথই আসল চোর। দিবাকরের কথাতেই নন্দা জানতে পারে তার বেকার দাদা লিলি (জুন মালিয়া) নামে এক প্রতারকের প্রেমে পড়ে চুরি করছে ও দাদুর তহবিল থেকে টাকা সরাচ্ছে। এরপর ধীরে ধীরে দিবাকর ও নন্দা পরস্পরের প্রেমে পড়ে যায়।
জ্যাবারওয়কি
বহু স্কুলে ছড়াটি সংকর শব্দ বা পোর্টম্যান্টো শব্দের (portmanteau) উদাহরণ দেখাতে ব্যবহার করা হয়।
কবিতা
বাংলায় সুকুমার রায়ের ননসেন্স ছড়ায় জ্যাবারওয়কি-র প্রভাব দেখা যায়। পরবর্তীকালে তার ছেলে সত্যজিৎ রায় ছড়াটির একটি বাংলা অনুবাদ করেছিলেন।
মনচোরা (চলচ্চিত্র)
কাহিনি-সারাংশ
এদিকে লিলির প্ররোচনায় মন্মথ সূর্যমণিটি চুরি করে। দিবাকর তাকে ধাওয়া করে এবং লিলি ও তার শাগরেদদের ধরে ফেলে। সে মন্মথকে বলে নন্দা ও চৌধুরী মশাইকে খবর দিতে। ওঁরা এলে দিবাকর নিজেকেই চোর বলে দাবি করে।
বিচারে দিবাকরের তিন বছরের জেল হয়। পুলিশের কথা শুনে চৌধুরী মশাইয়ের ধারণা হয়, দিবাকর সূর্যমণির চোর নয়। তিনি বুঝতে পারেন, তিনি যাতে তাঁর নাতির আচরণে মানসিক আঘাত না পান, সেই জন্যই দিবাকর নিজের কাঁধে দোষ চাপিয়ে নিয়েছে। এদিকে মন্মথও কৃতকর্মের জন্য অনুতপ্ত হয়। সে তার বোনের কাছে নিজের অনুতাপ ব্যক্ত করতে বুঝতে পারে, দিবাকর ও নন্দা আসলে পরস্পরকে ভালোবাসে বলেই দিবাকর এই কাজ করেছে।
ছবির শেষে দেখা যায়, মন্মথ ও নন্দা চৌধুরী মশাইকে বলে তাদের এক ‘বন্ধু’র সঙ্গে দেখা করতে যাচ্ছে এবং চৌধুরী মশাই নন্দাকে বলছেন, “নন্দা, তোর সেই বন্ধুটিকে গিয়ে বলিস যে, তিন বছরের মধ্যে তোর বিয়ের কোনও যোগ নেই!”
চলচ্চিত্রায়ণ
মনচোরা ছবিটির শ্যুটিং শুরু হয় ২০১৫ সালের গোড়ার দিকে। বেলাশেষে ছবিটির সাফল্যের পর কমল মুকুটের এম.এম মুভিজ সন্দীপ রায়ের সঙ্গে চলচ্চিত্র প্রযোজনার চুক্তিতে আবদ্ধ হন।
আবদুল জাব্বার জাহানাবাদী
জন্ম ও বংশ
আবদুল জাব্বার ১৯৩৭ সালে খুলনা বিভাগের অন্তর্গত বাগেরহাট জেলার কচুয়া থানার সহবত কাঠি গ্রামের এক সম্ভ্রান্ত মুসলিম পরিবারে জন্ম গ্রহণ করেন। তার পিতার নাম শেখ নাসিরুদ্দীন। তার পাঁচ ভাই ও এক বোন।
শিক্ষা
তিনি পরিবারের কাছেই এবং মক্তবে কুরআন শিক্ষা লাভ করেন। ১৯৬১ সালে তিনি ঢাকার বড় কাটারা মাদ্রাসা থেকে দাওরায়ে হাদীস (মাস্টার্স) শেষ করেন এবং সেখানে শিক্ষকতা শুরু করেন।
পেশা
আবদুল জব্বার ১৯৭৮ সাল থেকে মৃত্যু অবধি বাংলাদেশ কওমি মাদ্রাসা শিক্ষা বোর্ডের দায়িত্বে ছিলেন। তিনি অনেক মাদ্রাসা তৈরি ও পরিচালনা করেছেন। তিনি জামিয়া ইসলামিয়া দারুল উলূম মাদানিয়ার প্রতিষ্ঠাতা সদস্য ছিলেন এবং অল্প সময়ের জন্য সেখানে শিক্ষকতা করেন।
লিখিত বই
তার লিখিত বইসমূহ:
নাঙ্গুলী নেছারিয়া কামিল মাদ্রাসা
থাম্ব|Logo NNKM থাম্ব|364x364পিক্সেল|প্রশাসনিক ভবন নাঙ্গুলী নেছারিয়া কামিল মাদ্রাসা পিরোজপুর জেলার কাউখালী উপজেলাধীন নাঙ্গুলী গ্রামে অবস্থিত একটি ধর্মীয় শিক্ষাপ্রতিষ্ঠান আলিয়া মাদ্রাসা। এটি ইসলামি আরবি বিশ্ববিদ্যালয় কর্তৃক স্বীকৃত কামিল মাদ্রাসা।
ভৌগোলিক অবস্থান
পিরোজপুর জেলার কাউখালী উপজেলার ৩ নং কাউখালী সদর ইউনিয়নাধীন নাঙ্গুলী গ্রামে ঝালকাঠি–কাউখালী সংক্ষিপ্ত সড়কের দক্ষিণ পাশে বকুলতলা নদীর তীরে অবস্থিত।
প্রশাসন
১৫ জন সদস্য নিয়ে মাদ্রাসার গভর্নিং বডি গঠিত। মাদ্রাসার শিক্ষক ও কর্মচারীর সংখ্যা ৩৫ জন। তন্মধ্যে ২৭ জন এমপিওভুক্ত এবং ৮ জন নন-এমপিওভুক্ত।
শিক্ষা কার্যক্রম
মাদ্রাসার শিক্ষার্থীর সংখ্যা ৫০০ এর অধিক।
• ইবতেদায়ী
• দাখিল ( সাধারণ ও কম্পিউটার)
• আলিম (সাধারণ)
• কামিল (স্নাতকোত্তর)
অর্জন
জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। ২০১৯ খ্রিস্টাব্দে অত্র মাদ্রাসার আরবি প্রভাষক মো. নাসরুল্লাহ জেলা ও উপজেলা পর্যায়ে শ্রেষ্ঠ শ্রেণি শিক্ষক মনোনীত হয়েছেন। থাম্ব|নাঙ্গুলী মাদ্রাসা এসেম্বলি
অবকাঠামো
মাদ্রাসার মোট ভবনসংখ্যা ৮টি; এর মধ্যে ২টি দ্বিতল ভবন, ৬টি টিনসেট আধাপাকা ভবন, একটি দ্বিতল জামে মসজিদ রয়েছে।
ফলাফল
প্রতিবছর ইবতেদায়ী সমাপনী, জেডিসি, দাখিল, আলিম, ফাযিল ও কামিল শ্রেণিতে কাঙ্খিতসংখ্যক শিক্ষার্থী A+ অর্জন সহ শতভাগ পাশ করে আসছে। পাবলিক পরীক্ষার ফলাফলে প্রতিষ্ঠানটির উপজেলা ও জেলা পর্যায় বেশ সুনাম রয়েছে।
বার্ষিক মাহফিল
নাঙ্গুলী দরবার শরীফের তত্ত্বাবধানে প্রতিবছর অত্র প্রতিষ্ঠানে বার্ষিক মাহফিল অনুষ্ঠিত হয়। এতে ভারতের ফুরফুরা, জৈনপুর সিলসিলার পীর-মাশায়েখ সহ দক্ষিণ বঙ্গের ছারছীনা, নেছারাবাদ, মোকামিয়া, হদুয়া, পাঙ্গাশিয়া ও চৈতার পীরসাহেবগন তাশরীফ এনে ওয়াজ নসীহত করেন।
সর্বকালের শীর্ষ ১০০ অপরাধ উপন্যাস
thumb|350px|ক্রাইম কমপ্যানিয়ন বইদুটি
সর্বকালের শীর্ষ ১০০ অপরাধ উপন্যাস হচ্ছে ব্রিটেন-ভিত্তিক ক্রাইম রাইটার্স অ্যাসোসিয়েশন (সিডব্লিউএ) কর্তৃক ১৯৯০ সালে গ্রন্থাকারে প্রকাশিত একটি তালিকা। পাঁচ বছর পরে, মিস্ট্রি রাইটার্স অফ আমেরিকা (এমডব্লিউএ) প্রায় অনুরূপ একটি তালিকা প্রকাশ করে সর্বকালের শীর্ষ ১০০ রহস্য উপন্যাস নামে। অনেক বই দুটি তালিকাতেই স্থান পেয়েছে।
টেলি সামাদ
আবদুস সামাদ (৮ জানুয়ারি ১৯৪৫ – ৬ এপ্রিল ২০১৯) যিনি টেলি সামাদ নামেই অধিক পরিচিত ছিলেন। তিনি বাংলাদেশী চলচ্চিত্রের শক্তিশালী ও জনপ্রিয় কৌতুক অভিনেতা। তিনি টেলিভিশন ও মঞ্চ নাটকেও অভিনয় করেছিলেন। এছাড়াও তিনি গায়ক এবং সঙ্গীত পরিচালক ছিলেন।
ব্যক্তিগত জীবন
টেলিসামাদ ১৯৪৫ সালের ৮ জানুয়ারি মুন্সীগঞ্জের (তৎকালীন বিক্রমপুর) সদর উপজেলার নয়াগাঁও গ্রামে জন্মগ্রহণ করেন। তিনি ঢাকা বিশ্ববিদ্যালয়ের চারুকলা থেকে উচ্চতর শিক্ষা গ্রহণ করেন। তার বড় ভাই চারুশিল্পী আব্দুল হাই। সাবেক রাষ্ট্রপতি অধ্যাপক ইয়াজউদ্দিন আহমেদ তার চাচা। সোহেলা সামাদ কাকলী ও দিগন্ত সামাদ নামে তার কন্যা ও পুত্র।
চলচ্চিত্র জীবন
১৯৭৩ সালে ‘কার বউ’ চলচ্চিত্রে কৌতুকাভিনয়ের মাধ্যমে চলচ্চিত্র জগতে প্রবেশ করেন। নয়নমনি ও ‘পায়ে চলার পথ’-এর মত চলচ্চিত্রের মাধ্যমে দর্শকপ্রিয়তা লাভ করেন। ‘মনা পাগলা’ চলচ্চিত্রে সঙ্গীত পরিচালনার পাশাপাশি ৫০টির মত চলচ্চিত্রের গানে কণ্ঠ দেন। অভিনয়জীবনে চার দশকে ৬০০’র মত চলচ্চিত্রে অভিনয় করেন।
বাংলাদেশ টেলিভিশনের ক্যামেরাম্যান মোস্তফা মামুন তার ডাক নাম দিয়েছিলেন টেলিসামাদ। তারপর থেকে তিনি এ নামেই পরিচিত হন। ২০১৫ সালে তার অভিনীত সর্বশেষ চলচ্চিত্র জিরো ডিগ্রী মুক্তি পায়।
অসুস্থতা ও মৃত্যু
২০১৭ সালে যুক্তরাষ্ট্রে তার বাইপাস সার্জারি করা হয়। ২০১৮ সালের শেষ দিকে তার রক্তে লোহিত রক্তকণিকা র স্বল্পতা দেখা দেয়। এছাড়াও টেলি সামাদের খাদ্য নালীতে সমস্যার পাশাপাশি বুকে সংক্রমণ, ডায়াবেটিস ছিল। টেলি সামাদ ২০১৯ সালের ৬ এপ্রিল দুপুরে অসুস্থতাজনিত কারণে ঢাকার স্কয়ার হাসপাতালে মৃত্যুবরণ করেন।
নাইক্ষ্যংছড়ি সদর ইউনিয়ন
নাইক্ষ্যংছড়ি সদর বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
আয়তন
নাইক্ষ্যংছড়ি সদর ইউনিয়নের আয়তন ১৮,৭৮০ একর (৭৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী নাইক্ষ্যংছড়ি সদর ইউনিয়নের মোট জনসংখ্যা ১৮,০১৪ জন। এর মধ্যে পুরুষ ৯,৬৭৮ জন এবং মহিলা ৮,৩৩৬ জন। মোট পরিবার ৩,৫৯৮টি।
অবস্থান ও সীমানা
নাইক্ষ্যংছড়ি উপজেলার দক্ষিণাংশে নাইক্ষ্যংছড়ি সদর ইউনিয়নের অবস্থান। নাইক্ষ্যংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে দোছড়ি ইউনিয়ন ও কক্সবাজার জেলার রামু উপজেলার কচ্ছপিয়া ইউনিয়ন, পশ্চিমে কক্সবাজার জেলার রামু উপজেলার কাউয়ারখোপ ইউনিয়ন ও সোনাইছড়ি ইউনিয়ন, দক্ষিণে ঘুমধুম ইউনিয়ন ও মায়ানমারের রাখাইন প্রদেশ এবং পূর্বে মায়ানমারের রাখাইন প্রদেশ অবস্থিত।
প্রশাসনিক কাঠামো
নাইক্ষ্যংছড়ি সদর ইউনিয়ন নাইক্ষ্যংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি নাইক্ষ্যংছড়ি সদর, জারুলিয়াছড়ি ও ভাল্লুকখাইয়া ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
নাইক্ষ্যংছড়ি সদর ইউনিয়নের সাক্ষরতার হার ৩৩.৯%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।
যোগাযোগ ব্যবস্থা
নাইক্ষ্যংছড়ি সদর ইউনিয়নে যোগাযোগের প্রধান ২টি সড়ক হল রামু-নাইক্ষ্যংছড়ি সড়ক ও আলীকদম-নাইক্ষ্যংছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
হাট-বাজার
নাইক্ষ্যংছড়ি সদর ইউনিয়নের প্রধান হাট-বাজার হল নাইক্ষ্যংছড়ি বাজার।
দর্শনীয় স্থান
নাইক্ষ্যংছড়ি সদর ইউনিয়নের দর্শনীয় স্থানগুলোর মধ্যে রয়েছে:
রাজানগর ইউনিয়ন, সিরাজদিখান
রাজানগর ইউনিয়ন বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
ভৌগোলিক উপাত্ত
রাজানগর ইউনিয়নের আয়তন- ৩৩১১ একর। গ্রাম - ১৪ টি, মৌজা - ১১ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী রাজানগর ইউনিয়নের মোট জনসংখ্যা ১৮৮৫৭ জন। এদের মধ্যে ৯৩৯৪ জন পুরূষ এবং ৯৪৬৩ জন মহিলা।
শিক্ষা
শিক্ষার হার - ৫০.১২ %
প্রাথমিক বিদ্যালয় - ৬ টি
মাধ্যমিক বিদ্যালয় - ২ টি
মাদরাসা - ৬ টি
বিজয় প্রসাদ
বিজয় প্রসাদ একজন ভারতীয় ঐতিহাসিক, সাংবাদিক, ভাষ্যকার এবং মার্কসবাদী বুদ্ধিজীবী।  তিনি 'ত্রিকোন্টিনেন্টাল: ইন্সটিউট ফর সোশ্যাল রিসার্চ'-এর নির্বাহী পরিচালক এবং 'লেফটওয়ার্ড বুকস'-এর প্রধান সম্পাদক।
প্রসাদ পঁচিশটি গ্রন্থের রচয়িতা। ২০১২ সালে আরব স্প্রিং, লিবিয়ান উইন্টার, আঙ্কেল স্বামী:সাউথ এশিয়ান্স ইন আমেরিকা টুডে-সহ তার পাঁচটি বই প্রকাশিত হয়েছিল। তার বই দ্য ডার্কার নেশনস: এ পিপলস হিস্ট্রি অফ দ্য থার্ড ওয়ার্ল্ড (২০০৭) ২০০৮ সালে এশিয়ান আমেরিকান রাইটারস ওয়ার্কশপের সেরা মননশীল বই হিসেবে নির্বাচিত হয়েছিল এবং ২০০৯ সালে এটি মুজফফর আহমেদ বুক অ্যাওয়ার্ড জিতেছিল। ২০১৩ সালে তার দ্য পুরার নেশনস: এ পসিবল হিস্ট্রি অফ দ্য গ্লোবাল সাউথ প্রকাশিত হয়। তার সাম্প্রতিক বই রেড স্টার ওভার দ্য থার্ড ওয়ার্ল্ড (২০১৭)।
প্রসাদ একজন সাংবাদিক যিনি ফ্রন্টলাইন, দ্য হিন্দু ইত্যাদি পত্রিকার জন্য লিখেন। প্রতি শুক্রবার তিনি প্রগতিশীল ভারতীয় সংবাদ পোর্টাল নিউজক্লিক-এর জন্য র‍্যাডিকাল জার্নি (বিপ্লবী অভিযাত্রা) নামে একটি কলাম লিখেন।
২০১৫ সালে নতুন দিল্লি ভিত্তিক প্রকাশনা সংস্থা লেফটওয়ার্ড বুকস-এর প্রধান সম্পাদক হিসাবে প্রসাদ যোগদান করেন। তিনি ইসরাইলকে বিদ্যায়তনিক ও সাংস্কৃতিক বয়কটের জন্য প্রচারাভিযান, 'ইউএস ক্যাম্পেইন ফর দ্য একাডেমিক এন্ড কালচারাল বয়কট অফ ইসরাইল'-এর উপদেষ্টা পরিষদের সদস্য। বিজয় প্রসাদ মাদার টেরিজাকে উপনিবেশবাদ ও বর্ণবাদের ধ্বজাধারী বলেছেন। তার মতে, টেরিজা উপনিবেশিত দেশে ধর্মপ্রচারক শ্বেতাঙ্গ নারীদের প্রতিভূ রূপে ক্রিয়ারত ছিলেন যেন তিনি কালো মানুষদের স্বীয় কামনা ও অপারগতা থেকে রক্ষা করতে এসেছেন। এখনও উপনিবেশবাদী কুচিন্তা ধারণ করে যাওয়া ইউরো-মার্কিন মিডিয়া মনে করে যে কালো মানুষদের বদলাবার বিশেষ ক্ষমতা শ্বেতাঙ্গদের রয়েছে। অশ্বেতাঙ্গ কালোরা নিজেরা নিজেদের উন্নতিতে সচেষ্ট হলেও ইউরো-মার্কিন মিডিয়া তার মাঝে কোন শ্বেতাঙ্গ ব্যক্তিকে খুঁজে পায় শিক্ষক বা অভিভাবক রূপে যেন কালোরা নিজেরা নিজেদের উন্নতি করতে অপারগ শ্বেতাঙ্গদের ছাড়া। তেরিজার কর্ম পশ্চিমা বৈশ্বিক প্রকল্পেরই অংশ যা বুর্জুয়া পাপবোধকে প্রশমন করতে দাতব্য চালিয়ে যায় কিন্তু যে সমাজকাঠামো দারিদ্র্য উৎপাদন করে যে সমাজকাঠামোকে না বদলিয়ে টিকিয়ে রাখে।
চাটমোহর উপজেলা
চাটমোহর বাংলাদেশের পাবনা জেলার অন্তর্গত একটি উপজেলা।
নামকরণ
কথিত আছে যে, খ্রীষ্টিয় পঞ্চদশ শতাব্দীতে এখানে ধান ও বিভিন্ন জিনিসপত্র ক্রয়-বিক্রয় হতো। তখন ডাকাতদের উপদ্রব বেশি থাকায় বিক্রেতারা ডাকাতদের কবল থেকে রক্ষা পাওয়ার জন্য চটের থলিতে সোনার মহর নিয়ে এসে ক্রয় করতো। সোনার মোহর চটের থলিতে ভরে নিয়ে এসে ক্রয়-বিক্রয় হতো বলে এখানকার নামকরণ করা হয়েছে চাটমোহর।
ইতিহাস
পাবনা জেলার চাটমোহর উপজেলা একটি অতি প্রাচীন ও প্রসিদ্ধ জনপদ। এককালে এ উপজেলার সিংহভাগ অংশ তথা বর্তমান হান্ডিয়াল, নিমাইচড়া, ছাইকোলা ও বিলচলন ইউনিয়ন চলনবিলের অন্তর্ভুক্ত ছিল। ধীরে ধীরে এখানে জনবসতি গড়ে ওঠে বর্তমানে একটি অমিত সম্ভাবনার উপজেলায় পরিণত হয়েছে। ব্রিটিশ শাসনামলে এই এলাকার অপরাধ নিয়ন্ত্রণে রাখার জন্য এখানে কেবলমাত্র একটি পুলিশ স্টেশন ছিল। পরবর্তীতে উহা ‘থানা’ নামে পুনঃনামকরণ করা হয়। ‘থানা’ যখন এলাকার বিভিন্ন উন্নয়ন কর্মকান্ডের কেন্দ্রবিন্দুতে পরিণত হয় তখন প্রথমে এটি ‘আপগ্রেড থানা’ এবং পরবর্তীতে ‘উপজেলায়’ রূপান্তর করা হয়। আয়তন এবং জনসংখ্যা উভয় দিক দিয়ে চাটমোহর পাবনা জেলার তৃতীয় বৃহত্তম উপজেলা। ১৯৪৯ সালে এখানে থানা প্রতিষ্ঠিত হয়, ১৯৬০ সালে থানা উন্নয়ন সার্কেলে রূপান্তর করা হয় এবং ১৯৮২ সালে উপজেলা হিসেবে ঘোষণা করা হয়। ১৯৮২ সালের ১৫ ডিসেম্বর তারিখে তৎকালীন আঞ্চলিক সামরিক আইন প্রশাসক কর্নেল এ.এম. হাম্মাদ কর্তৃক চাটমোহর থানা কে ‘আপগ্রেড থানা’ হিসেবে ঘোষণা করা হয় যা পরবর্তীতে ‘উপজেলা’ হিসেবে পরিচিতি লাভ করে।
প্রশাসনিক এলাকা
চাটমোহর উপজেলা ১টি পৌরসভা ও ১১টি ইউনিয়ন নিয়ে গঠিত:
তথ্য ও উপাত্ত
মোট গ্রামঃ ২৩৬ টি
মোট জনসংখ্যা ২,৮৭,৭৯০ জন; প্রাথমিক বিদ্যালয়ঃ ১৫৫টি
কিন্ডার গার্টেনঃ ২৫ টি
টেকনিক্যাল শিক্ষা প্রতিষ্ঠান-০৯টি
ধর্মীয় স্থাপনাসমূহ:
শিক্ষা প্রতিষ্ঠান
চাটমোহর উপজেলার মাধ্যমিক বিদ্যালয় সমূহঃ
চাটমোহর উপজেলার মাদ্রাসা সমূহঃ
অর্থনীতি
এখানকার অধিকাংশ মানুষ কৃষি কাজ করে তাদের জীবিকা নির্বাহ করে থাকেন। তাছাড়া শিক্ষক, দিনমজুর, উদ্যোত্তা, ডক্টর, ইঞ্জিনিয়ার এবং অন্যান্য পেশার মানুষও রয়েছেন।
সাগরদিঘি তাপবিদ্যুৎ কেন্দ্র
সাগরদিঘি তাপবিদ্যুৎ কেন্দ্র পশ্চিমবঙ্গ রাজ্যের মুর্শিদাবাদ জেলার সাগরদিঘির নিকট মনিগ্রামে গড়ে উঠেছে। এটি সাগরদিঘি শহর থেকে ১৩ কিলোমিটার দূরে অবস্থিত। বিদ্যুৎ কেন্দ্রটি পশ্চিমবঙ্গ বিদ্যুৎ উন্নয়ন পরিষদ কর্তৃক পরিচালনা করা হয়। এটি কয়লা ভিত্তিক একটি বিদ্যুৎ কেন্দ্র। কেন্দ্রটি ২০০৮ সালের ৭ই সেপ্টেম্বর বিদ্যুৎ উৎপাদনের জন্য চালু করা হয়েছিল।
দ্বিতীয় পর্যায়
দ্বিতীয় পর্বের উন্নয়নে ৫০০ মেগাওয়াট ক্ষমতার আরও দুটি ইউনিট স্থাপন করা হয়। দ্বিতীয় পর্যায়ে সম্প্রসারণ প্রকল্পটি ভেল কর্তৃক কার্যকর করা হয়। ইউনিট দুটি যথাক্রমে ২০১৫ সালের ডিসেম্বর মাসে এবং ২০১৭ সালের জানুয়ারী মাসে উদ্ধোধন করা হয়।
তৃতীয় পর্যায়
পশ্চিমবঙ্গ বিদ্যুৎ উন্নয়ন নিগমের মুর্শিদাবাদের সাগরদিঘি তাপবিদ্যুৎ কেন্দ্রে ২০২০ সালে পঞ্চম ইউনিটটি গড়ে তোলার প্রাথমিক কাজ। ৬৬০ মেগাওয়াট উৎপাদন ক্ষমতার রাজ্যের প্রথম এই ‘সুপার ক্রিটিক্যাল’ ইউনিটটির প্রকল্প খরচ ধরা হয়েছে ৪,৪০০ কোটি টাকা। নিগমের ডিরেক্টর ইন্দ্রনীল দত্ত জানান, ইউনিটটির নির্মাণ কাজ শেষ করতে ৪২ মাস সময় লাগবে। প্রাথমিক প্রস্তাব অনুযায়ী অবশ্য ২০২০ সালের মধ্যেই এই প্রকল্পের কাজ শেষ করে ফেলার পরিকল্পনা করা হয়েছিল।
পঞ্চম ইউনিটটি নির্মাণে ঋণ প্রদান করে পাওয়ার ফিনান্স কপোর্রেশন। রাষ্ট্রায়ত্ত সংস্থা ভেল বয়লার, টার্বাইন, জেনারেটর সরবরাহের জন্য ৩,৫০০ কোটি টাকার বরাত পায়।
উৎপাদন ক্ষমতা
বিদ্যুৎ কেন্দ্রটির মোট উৎপাদন ক্ষমতা ১,৬০০ মেগাওয়াট। প্রথম পর্যায়ে ২০০৮ সালে বিদ্যুৎ কেন্দ্রটিতে ৩০০ মেগাওয়াট ক্ষমতার ২ টি ইউনিট চালু হয়, ইউনিট দুটির মোট উৎপাদন ক্ষমতা ৬০০ মেগাওয়াট এবং দ্বিতীয় পর্যায়ে ২০১৫ সালে ৫০০ মেগাওয়াট ক্ষমতার ১ টি এবং ২০১৭ সালে ৫০০ মেগাওয়াট ক্ষমতার আরও ১ টি ইউনিট চালু হয়। ২০২০ সালে ৬৬০ মেগাওয়াট ক্ষমতার একটি ইউনিটের নির্মাণ শুরু হয়।
যোগাযোগ
সাগরদিঘি তাপবিদ্যুৎ কেন্দ্রটি ১২ নং জাতীয় সড়কের থেকে ১৪ কিমি দূরে এবং মনিগ্রাম রেল স্টেশন থেকে ১ কিমি দূরে ও সাগরদীঘি রেলওয়ে স্টেশন থেকে ১৪ কিমি দূরত্বে অবস্থিত। তাপবিদ্যুৎ কেন্দ্রটি ১ নং জাতীয় জলপথ বা ভাগীরথী নদীর পশ্চিম তীরে গড়ে উঠেছে।
টাউনশিপ
এসজিটিপিপি টাউনশিপ হল তাপবিদ্যুৎ কেন্দ্রের কর্মী পরিবারবর্গের একটি বাসস্থান অঞ্চল। টাউনশিপটি মণিগ্রাম রেলওয়ে স্টেশনের কাছাকাছি (৫০০ মিটার) অবস্থিত।
বাইতুল হিকমাহ
বাইতুল হিকমাহ (بيت الحكمة; Bayt al-Hikma) ছিল আব্বাসীয় আমলে ইরাকের বাগদাদে প্রতিষ্ঠিত একটি গ্রন্থাগার, অনুবাদকেন্দ্র ও শিক্ষাপ্রতিষ্ঠান। এটিকে ইসলামি স্বর্ণযুগের একটি প্রধান বুদ্ধিবৃত্তিক কেন্দ্র হিসেবে বিবেচনা করা হয়। বাইতুল হিকমাহ খলিফা হারুনুর রশিদ (শাসনকাল ৭৮৬-৮০৯ খ্রিষ্টাব্দ) প্রতিষ্ঠা করেন এবং তার পুত্র আল মামুন (শাসনকাল ৮১৩-৮৩৩ খ্রিষ্টাব্দ) এর সময় তা সর্বোচ্চ চূড়ায় পৌছায়। জ্ঞানের আদানপ্রদানের জন্য আল মামুন অনেক জ্ঞানীগুণী ব্যক্তিকে বাইতুল হিকমাহতে নিয়ে আসেন। ৯ম থেকে ১৩ শতক পর্যন্ত পারসিয়ান ও খ্রিষ্টানসহ অসংখ্য পণ্ডিত ব্যক্তি এই গবেষণা ও শিক্ষাপ্রতিষ্ঠানের সাথে জড়িত ছিলেন। আরবিতে গ্রন্থ অনুবাদ ও সংরক্ষণের পাশাপাশি পণ্ডিতরা বিভিন্ন ক্ষেত্রে মৌলিক অবদান রাখেন।
আল মামুনের শাসনামলে মানমন্দির স্থাপিত হয়। এসময় এই প্রতিষ্ঠানটি গণিত, জ্যোতির্বিদ্যা, চিকিৎসাবিজ্ঞান, আলকেমি, প্রাণিবিদ্যা, ভূগোল ও মানচিত্রাঙ্কনবিদ্যাসহ বিভিন্ন বিষয়ে জ্ঞানচর্চার অপ্রতিদ্বন্দ্বী স্থান হয়ে উঠে। ভারতীয়, গ্রীক ও পারসিয়ান রচনা ব্যবহার করে পণ্ডিতরা বৈশ্বিক জ্ঞানের বিরাট ভান্ডার অর্জন করেন এবং এর মাধ্যমে তাদের নিজেদের আবিষ্কারের দিকে এগিয়ে যান। নবম শতকের মধ্যভাগে বাইতুল হিকমাহ ছিল পৃথিবীর সবচেয়ে বৃহৎ গ্রন্থভান্ডার।
মোঙ্গলদের বাগদাদ অবরোধের সময় শহরের পতন হলে এই গ্রন্থাগারটিও ধ্বংস হয়ে যায়।
ভিত্তিস্থাপন ও সূচনা
মানব জ্ঞানের সংরক্ষণ বাইজেন্টাইন ও পারসিয়ানদের উল্লেখযোগ্য প্রথা ছিল। চতুর্থ থেকে সপ্তম শতকে গ্রীক ও সিরিয়াক ভাষার পাণ্ডিত্যপূর্ণ রচনাগুলো নতুন করে শুরু হয় বা হেলেনিয় যুগ থেকে জারি রাখা হয়। জ্ঞানচর্চা ও আদানপ্রদানের জন্য বিভিন্ন প্রতিষ্ঠান ছিল। এগুলোর মধ্যে ছিল, স্কুল অব নিসিবিস ও পরবর্তীতে স্কুল অব এডেসা, সেসাথে জুন্দশাপুরের মেডিকেল একাডেমি। গ্রন্থাগারের মধ্যে ছিল আলেক্সান্দ্রিয়ার প্রাচীন গ্রন্থাগার ও কনস্টান্টিনোপলের রাজকীয় গ্রন্থাগার এবং অনুবাদ ও শিক্ষালাভের অন্যান্য কেন্দ্র যা মার্ভ, সেলোনিকা, নিশাপুর ও তিসফুনে অবস্থিত ছিল।.
উমাইয়া খলিফা প্রথম মুয়াবিয়া দামেস্কে বইয়ের একটি সংগ্রহ গড়ে তোলেন। এটিকে ইতোমধ্যেই বাইতুল হিকমাহ বলা হত। এতে চিকিৎসা, আলকেমি ও অন্যান্য বিষয়ের উপর গ্রিক ও খ্রিষ্টান উৎসের গ্রন্থ ছিল। উমাইয়ারা চৈনিকদের কাছ থেকে কাগজ তৈরীর প্রক্রিয়া রপ্ত করে। তারা নিজেদের অধীনে অনেক বুদ্ধিবৃত্তিক কেন্দ্র সৃষ্ট করে ও খ্রিষ্টান ও পারসিয়ান পণ্ডিতদের আরবিতে অনুবাদ ও নতুন জ্ঞান সৃষ্টির জন্য নিয়োগ দেয়। আরব বিশ্বে জ্ঞানের উন্মেষের জন্য এসব ঘটনা ভিত্তি হিসেবে কাজ করে।
৭৫০ খ্রিষ্টাব্দে আব্বাসীয়রা উমাইয়াদের হটিয়ে মুসলিম বিশ্বে শাসন শুরু করে। ৭৬২ তে খলিফা আল মনসুর (শাসনকাল ৭৫৪-৭৭৫ খ্রিষ্টাব্দ) রাজধানী হিসেবে বাগদাদ নগরী গড়ে তোলেন। পূর্বে দামেস্ক রাজধানী ছিল। বাগদাদের স্থান ও এর বহুজাতিক জনগোষ্ঠী বাণিজ্য ও বুদ্ধিবৃত্তিক কর্মকাণ্ডের জন্য সুসংহত কেন্দ্র গড়ে তোলে। আব্বাসীয় রাজবংশের পারসিয়ানদের প্রতি ঝোক ছিল। তারা সাসানীয় সাম্রাজ্যের অনেক প্রথা গ্রহণ করে। এর মধ্যে বিদেশি ভাষার রচনা অনুবাদও অন্তর্ভুক্ত ছিল। পার্থক্য ছিল এই যে এসময় গ্রন্থ আরবিতে অনুবাদ হত। এ উদ্দেশ্যে আল মনসুর সাসানীয় রাজকীয় গ্রন্থাগারের আদলে একটি প্রাসাদ গ্রন্থাগার গড়ে তোলেন এবং কর্মরত বুদ্ধিজীবীদের আর্থিক ও রাজনৈতিক সমর্থন প্রদান করেন। তিনি ভারত ও অন্যান্য স্থান থেকে জ্ঞানের আদানপ্রদানের জন্য পণ্ডিতদের দলকে নবীন আব্বাসীয় দরবারে আমন্ত্রণ জানান।
আব্বাসীয় আমলে গ্রীক, চৈনিক, সংস্কৃত ও সিরিয়াক ভাষা থেকে অসংখ্য গ্রন্থ আরবিতে অনুদিত হয়। অনুবাদ আন্দোলন খলিফা হারুনুর রশিদের সময় ব্যাপক আকার লাভ করে। পূর্বসূরির মত তিনিও জ্ঞানচর্চার অনুগামী ছিলেন। রচনাগুলো মূলত চিকিৎসাবিজ্ঞান, গণিত ও জ্যোতির্বিজ্ঞান বিষয়ক হলেও অন্যান্য শাখা যেমন দর্শনও দ্রুত এতে যুক্ত হয়। হারুনুর রশিদের গ্রন্থাগার যা বাইতুল হিকমাহের পূর্বসূরি ছিল সেটিও বাইতুল হিকমাহ বলে পরিচিত ছিল। ইতিহাসবিদ আল কিফতি এটির নাম দেন, খিজানাত কুতুবুল হিকমাহ (আরবিতে অর্থ "জ্ঞানগ্রন্থের ভান্ডার")।
আল মামুনের শাসনামল
খলিফা আল মামুনের পৃষ্ঠপোষকতায় বাইতুল হিকমাহর অর্থনৈতিক সুবিধা ব্যাপকভাবে বৃদ্ধি পায়। অধিকন্তু আব্বাসীয় সমাজ জ্ঞানের গুরুত্ব বুঝতে পারে এবং এর পৃষ্ঠপোষকতায় এগিয়ে আসে। বণিকশ্রেণী ও সামরিক বাহিনীও এতে সাহায্য করে। পণ্ডিত ও অনুবাদকদের জন্য এখানে জীবনধারণ করা সম্মানের বিষয়ে পরিণত হয়। এমনকি অন্যান্য ধনসম্পদের তুলনায় যুদ্ধলব্ধ সম্পদ হিসেবে বই অধিক কাঙ্ক্ষিত হয়ে উঠে। এমনকি আব্বাসীয় ও বাইজেন্টাইনদের মধ্যে একটি যুদ্ধের পর শান্তির শর্ত হিসেবে টলেমির আলমাজেস্ট দাবি করা হয়।
বাইতুল হিকমাহ একটি একাডেমিক কেন্দ্রের চেয়েও বেশি হিসেবে কাজ করে। এর বিশেষজ্ঞরা বাগদাদে বিভিন্ন ক্ষেত্রে অবদান রাখেন। পণ্ডিতরা গুরুত্বপূর্ণ স্থাপত্যকর্মে স্থপতি ও প্রকৌশলী হিসেবে কাজ করতেন। তারা পুঙ্খানুপুঙ্খভাবে সরকারি দিনপঞ্জির হিসাব রাখেন এবং সরকারি কর্মী হিসেবে কাজ করেন। তারা একইসাথে চিকিৎসক ও পরামর্শদাতাও ছিলেন।
আল মামুন ব্যক্তিগতভাবে বাইতুল হিকমাহর দৈনন্দির কাজে জড়িত ছিলেন। তিনি নিয়মিতভাবে এর পণ্ডিতদের সাথে সাক্ষাত করতেন এবং খোজখবর নিতেন। তিনি বিভিন্ন একাডেমিক বিতর্কে অংশগ্রহণ করতেন। অধিকন্তু তিনি তার ব্যক্তিগত প্রয়োজনে বাইতুল হিকমাহর পণ্ডিতদের বিভিন্ন দলগঠন করতেন। উদাহরণস্বরূপ, তিনি পৃথিবীর মানচিত্রের, আলমাজেস্টের তথ্যের সঠিকতা ও পৃথিবীর সঠিক আকারের ব্যাপারে আদেশ প্রদান করেন। তিনি মিশর বিষয়ক গবেষণাকেও উতসাহিত করেন এবং ব্যক্তিগতভাবে পিরামিডের খননে অংশ নেন।
তার পূর্বসূরির অনুকরণে আল মামুন বিদেশে জ্ঞান সংক্রান্ত রচনার অনুসন্ধানে বাইতুল হিকমাহর পণ্ডিতদের প্রেরণ করেন। এমনকি এর একজন পরিচালককে কনস্টান্টিনোপল এ উদ্দেশ্যে প্রেরণ করা হয়। তার সময় সাহল ইবনে হারুন নামক পারসিয়ান কবি ও জোতিষবিদ বাইতুল হিকমাহর প্রধান গ্রন্থগারিক ছিলেন। হুনায়ন ইবনে ইসহাক (৮০৯-৮৭৩) নামক এসিরিয়ান নেস্টোরিয়ান খ্রিষ্টান চিকিৎসক ও বিজ্ঞানী ছিলেন সবচেয়ে দক্ষ অনুবাদক যিনি ১১৬টি গ্রন্থ আরবিতে অনুবাদ করেন। অনুবাদের পণ্ডিত হিসেবে খলিফা তাকে নিজের জন্য অনুবাদের দায়িত্ব দেন। সাবিত ইবনে কুরা (৮২৬-৯০১) আপোলোনিয়াস, আর্কিমিডিস, ইউক্লিড ও টলেমির গুরুত্বপূর্ণ রচনা অনুবাদ করেন। নতুন আব্বাসীয় বৈজ্ঞানিক প্রথায় উন্নতমানের অনুবাদের প্রয়োজনীয়তা দেখা দেয়ায় এ সময়ের অনুবাদগুলো পূর্ববর্তী সময়ের তুলনায় উন্নততর ছিল। সেসাথে নতুন ধারণা গড়ে তোলার জন্যও গুরুত্ব প্রদান করা হয়।
নবম শতকের দ্বিতীয়ার্ধে বাইতুল হিকমাহ এসময়ের সর্ববৃহৎ বইয়ের ভান্ডারে এবং মধ্যযুগের অন্যতম প্রধান বুদ্ধিবৃত্তিক কেন্দ্রে পরিণত হয়। অসংখ্য আরব ও পারসিয়ান মেধাবী ব্যক্তি এতে আকৃষ্ট হয়। বাইতুল হিকমাহ জ্ঞানচর্চার জন্য বিখ্যাত হয়ে উঠে। তবে এসময় বিশ্ববিদ্যালয় ধাচের প্রতিষ্ঠান ছিল না। প্রতিষ্ঠান ছাড়া সরাসরি শিক্ষক থেকে ছাত্রদের মধ্যে জ্ঞানের প্রবাহ ঘটত। ৯ম শতক থেকে মক্তব নামক প্রতিষ্ঠান গড়ে উঠতে থাকে এবং ১১ শতকে নিজামুল মুলক নিজামিয়া মাদ্রাসা নামক মাদ্রাসা গড়ে তোলেন যা ইরাকের অন্যতম প্রাচীন উচ্চ শিক্ষাপ্রতিষ্ঠান ছিল।
পতন ও মোঙ্গলদের কর্তৃক ধ্বংসসাধন
আল মামুনের উত্তরাধিকারি আল মুতাসিম (শাসনকাল ৮৩৩-৮৪২) ও তার পুত্র আল ওয়াসিকের অধীনে বাইতুল হিকমাহ সৌকর্য বজায় রাখে। কিন্তু আল মুতাওয়াক্কিলের আমলে (শাসনকাল ৮৪৭-৮৬১) এর অবনতি শুরু হয়। আল মামুন, আল মুতাসিম ও আল ওয়াসিক বৈজ্ঞানিক অনুসন্ধানের সমর্থক মুতাজিলা মতকে অনুসরণ করলেও আল মুতাওয়াক্কিল কুরআন ও হাদিস থেকে ব্যাখ্যার উপর অধিক জোর দেন। খলিফা বিজ্ঞানের প্রতি আগ্রহী ছিলেন না। তিনি গ্রীক দর্শনকে ইসলামের বিপক্ষ হিসেবে দেখতেন।
বাগদাদের অন্যান্য গ্রন্থাগারের সাথে বাইতুল হিকমাহও হালকু খান কর্তৃক বাগদাদ অবরোধের সময় ধ্বংস হয়ে যায়। নাসিরুদিন আল তুসি প্রায় ৪০,০০০ এর মত পান্ডুলিপি রক্ষা করতে সক্ষম হন যা তিনি অবরোধের পূর্বে মারাগেহ নিয়ে যান।
মোঙ্গল আক্রমণকে আরব বিজ্ঞানের সমাপ্তির জন্য দায়ী করা হলেও ১৩ শতকের দ্বিতীয়ার্ধে বাগদাদ আব্বাসীয় খিলাফতের একমাত্র জ্ঞানচর্চার কেন্দ্র ছিল না। তাই বাইতুল হিকমাহর ক্ষয়প্রাপ্তিকে আরব জ্ঞানচর্চা পতনের কারণ হিসেবে ধরা যায় না।
মূল কর্মকাণ্ড
বাইতুল হিকমাহতে বিজ্ঞানী ও পণ্ডিতদের দল ছিল। সেসাথে ছিল অনুবাদ কেন্দ্র ও গ্রন্থাগার যা শতাব্দীকাল যাবত সংগৃহীত জ্ঞানের রক্ষণাবেক্ষণের স্থান। অধিকন্তু, মানমন্দির ও অন্যান্য পরীক্ষা নিরীক্ষার উপায় অবলম্বন করা হয়। প্রকৃতপক্ষে এটি শুধু একটি গ্রন্থাগারের চেয়েও বেশি কিছু ছিল। উল্লেখযোগ্য পরিমাণ বৈজ্ঞানিক ও দার্শনিক কর্ম পণ্ডিতরা এখানে সৃষ্টি করেন।
অনুবাদ
দেড়শত বছর যাবত সহজলভ্য গ্রিক ভাষার সকল বৈজ্ঞানিক ও দার্শনিক কর্ম অনুবাদ করা হয়। এরিস্টটলের টপিক গ্রন্থের মাধ্যমে অনুবাদ শুরু হয়। আল মামুনের সময় অনুবাদকরা শুধুমাত্র পারসিয়ান জ্যোতির্বিদ্যা সংক্রান্ত লেখা থেকে সরে আসেন এবং গ্রিক কাজগুলো ইতিমধ্যে তাদের তৃতীয় অনুবাদ ছিল। পিথাগোরাস, প্লেটো, এরিস্টটল, হিপোক্রেটিস, ইউক্লিড, প্লটিনাস, গ্যালন, চরক, আর্যভট্ট ও ব্রহ্মগুপ্তের লেখা অনুবাদ করা হয়।
অধিকন্তু নতুন আবিষ্কার অনুবাদের পরীক্ষাকে উতসাহিত করে। ফলে প্রাচীন লেখা কিছু ক্ষেত্রে সংশোধন করা হয় বা নতুন তথ্য যোগ করা হয়। অধিকাংশ ক্ষেত্রে নাম ও পরিভাষা বদলানো হয়। এর মধ্যে অন্যতম হল টলেমির আলমাজেস্ট যা ছিল মূল কর্ম মেগালে সিনটেক্সিস এর আরবিরূপ।
মৌলিক অবদান
এছাড়াও জ্যোতির্বিজ্ঞান ও পদার্থবিজ্ঞানে অনেক মৌলিক গবেষণা হয়। মুহাম্মদ জাফর ইবনে মুসা মুহাম্মদ মুসা পদার্থবিজ্ঞানের সূত্রের বিশ্বজনীনতার কথা প্রথম বলেন। পরবর্তীতে ১০ শতকে আল হাসান বিশেষত আলোকবিজ্ঞানের ক্ষেত্রে বেশ কিছু পরীক্ষার সম্পাদন করেন। তার এসকল অর্জন এখনও ব্যবহৃত হচ্ছে।
মুহাম্মদ মুসা ও তার ভ্রাতৃদ্বয় আহমেদ ইবনে মুসা ও হাসান ইবনে মুসা (তাদের একসাথে বনু মুসা বলা হয়) ছিলেন দক্ষ প্রকৌশলী। তারা কিতাবুল হিয়াল নামক যন্ত্র সংক্রান্ত গ্রন্থ লেখেন। এতে একশতেরও বেশি বর্ণনা ও সেগুলোর ব্যবহারবিধি ছিল। এর মধ্যে ছিল একটি “স্বয়ংক্রিয়ভাবে খেলতে সক্ষম যন্ত্র”। এটি প্রোগ্রাম করা যন্ত্রের সর্বপ্রাচীন উদাহরণ।
চিকিৎসাবিজ্ঞানে হুনায়ন ইবনে ইসহাক চক্ষুরোগ নিয়ে আলোচনা করেন। অন্যান্য পণ্ডিতরা গুটিবসন্ত, সংক্রমণ ও অস্ত্রোপচার বিষয়ে লিখেছেন। এসকল গ্রন্থ পরবর্তীকালে রেনেসার সময় চিকিতসাশাস্ত্রের আদর্শ পাঠ্যপুস্তকে পরিণত হয়।
আল মামুনের শাসনের সময় বিজ্ঞান সর্বপ্রথম ব্যাপকাকারে গবেষণা প্রত্যক্ষ করে। টলেমির পর্যবেক্ষণ পরীক্ষা করার জন্য খলিফা বাগদাদে প্রথম মানমন্দির নির্মাণের আদেশ দেন। টলেমির তথ্যউপাত্তগুলো পরীক্ষা করে দেখা হয় এবং দক্ষ ভূগোলবিদ, গণিতবিদ ও জ্যোতির্বিজ্ঞানীরা তার পুনর্নির্মাণ করেন। আল মামুন পৃথিবীর পরিধি নির্ণয়ের জন্য গবেষণা সংগঠিত করেন। ভূগোলে তার প্রচেষ্টার মাধ্যমে পৃথিবীর প্রথম বিস্তারিত মানচিত্র তৈরি করা হয়। অনেকের মতে এই প্রচেষ্টাগুলো পৃথিবীর প্রথম রাষ্ট্রীয় পৃষ্ঠপোষকতায় গবেষণাকর্ম।
মানমন্দির
ইসলামি জগতে প্রথম মানমন্দির খলিফা আল মামুনের আদেশে ৮২৮ খ্রিষ্টাব্দে নির্মিত হয়। এর নির্মাণে বাইতুল হিকমাহর পণ্ডিতরা সরাসরি কাজ করেন। এটি আল শামাসিয়ায় অবস্থিত ছিল এবং একে মুমতাহান মানমন্দির বলা হত। সূর্য, চাঁদ ও অন্যান্য গ্রহের পর্যবেক্ষণের পর দ্বিতীয় একটি মানমন্দির দামেস্কের কাছে কাসিউন পর্বতের উপর স্থাপন করা হয়। এসব পরিশ্রমলব্ধ ফলাফল ‘’আল জিজ আল মুমতাহান’’ নামক গ্রন্থে লিপিবদ্ধ করে রাখা হয়।
সংশ্লিষ্ট ব্যক্তিবর্গ
বাইতুল হিকমাহর সাথে সংশ্লিষ্ট ব্যক্তিদের তালিকা নিম্নে দেয়া হল। অধিকাংশের নাম উপরে দেয়া আছে। তালিকায় উল্লেখিত পেশা ছাড়াও তাদের অধিকাংশ অনুবাদক ছিলেন:
একইরকম অন্যান্য প্রতিষ্ঠান
অন্যান্য কিছু স্থানেও বাইতুল হিকমাহ বলে অবিহিত প্রতিষ্ঠান ছিল:
উরওয়া হুসাইন
প্রথম জীবন এবং ক্যারিয়ার
উরওয়া হুসাইন পাকিস্তানের করাচিতে জন্মগ্রহণ করেছেন। পরবর্তীতে তার পরিবার তাকে নিয়ে ইসলামাবাদে চলে আসে, যেখানে তিনি তার শৈশব অতিবাহিত করেন। তিনি সেখানে থাকাকালীন সময়ে বাহরিয়া কলেজ, ইসলামাবাদ থেকে শিক্ষা লাভ করেন। তার বোন হচ্ছেন পাকিস্তানের টেলিভিশন জগতের জনপ্রিয় মুখ, মাওরা হুসাইন, যাকে ২০১৬ সালে মুক্তিপ্রাপ্ত বলিউড চলচ্চিত্র সনম তেরি কসমে দেখা গিয়েছে। কৈশোরকালে ইসলামাবাদে থাকাকালীন সময়ে, উরওয়া একজন থিয়েটার শিল্পী হিসেবে বিভিন্ন নাট্যশালায় কাজ করেছেন। অতঃপর তিনি এআরইয়াই মুসিক চ্যানেলের একজন ভিজে হিসেবে বিভিন্ন অনুষ্ঠানে উপস্থিত হয়েছেন। তার ছোট বোন মাওরার প্রতি তার কন্যোচিত ভক্তির প্রতীক স্বরূপ, যখন তিনি তার ক্যারিয়ার শুরুর পর্যায়ে ছিলেন তখন তিনি তার স্টেজ নাম হিসেবে হক্যানকে গ্রহণ করেছিলেন এবং পরবর্তীতে তার কাছে উক্ত নামটি পরিবর্তন করার সুযোগ সত্ত্বেও তিনি উক্ত নামেই স্থির ছিলেন।
টেলিভিশন এবং চলচ্চিত্র ক্যারিয়ার
২০১২ সালে এআরইয়াই নেটওয়ার্কে প্রচারিত রোমান্টিক ধাঁচের মেরি লাডলি নাটকে অভিনয়ের মাধ্যমে তিনি অভিনয়ের জগতে প্রবেশ করেন, উক্ত নাটকে তার সাথে আরো অভিনয় করেছেন আহসান খান এবং সজল আলি। পরবর্তীতে তিনি অন্যান্য জনপ্রিয় নাটকে উপস্থিত হয়েছেন যার মধ্যে উল্লেখযোগ্য হলো: কাহি উন কাহি, এবং মাদিহা মালিহা। পরিবারের চাপে থাকা এক মেয়ে যে পরবর্তীতে বাধ্য হয়ে বিবাহ করে এমন কাহিনী নিয়ে নির্মিত নাটক মারাসিমে তার অভিনয় সকলের প্রশংসা কুড়িয়েছে।
২০১৪ সালে মুক্তিপ্রাপ্ত রোমান্টিক কমেডি ধাঁচের না মালুম আফ্রাদ নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষিক্ত হন, উক্ত চলচ্চিত্রে তার বিপরীতে ফাহাদ মুস্তফা, মহসিন আব্বাস হায়দার এবং জাভেদ শেখের মতো অভিনেতারা অভিনয় করেছেন। এই চলচ্চিত্রটি সকলের থেকে ধনাত্মক প্রতিক্রিয়া লাভ করে, এবং সকলে উরওয়ার অভিনয়ের প্রশংসা করে। একতা কাপুর তাকে ২০১৬ সালে মুক্তিপ্রাপ্ত চলচ্চিত্র আজহারে ইমরান হাশমির বিপরীতে অভিনয় করার প্রস্তাব দিয়েছিলেন, কিন্তু তিনি একতাকে জানিয়ে দেন তিনি উক্ত চলচ্চিত্রে অভিনয় করবেন না। তিনি উক্ত চলচ্চিত্রে বিদ্যমান ধৃষ্ট দৃশ্যগুলো করতে অস্বীকৃতি প্রকাশ করেন।
ব্যক্তিগত জীবন
উরওয়া হক্যান ২০১৬ সালের ডিসেম্বর মাসে পাকিস্তানের গায়ক এবং অভিনেতা ফারহান সাঈদের সাথে বিবাহ বন্ধনে আবদ্ধ হন।
ওয়াটার পোলো
ওয়াটার পোলো বা ওয়াটার বল (Water polo, Water ball, Water rugby) এক ধরনের জলক্রীড়া যা বল সহযোগে দলগতভাবে জলে খেলা হয়। প্রতিটি দলে ৬ জন মাঠ পর্যায়ের খেলোয়াড় ও ১ জন গোলরক্ষক থাকে। সহায়ক ক্রীড়া পোলো অনুসরণে এ ক্রীড়া অনুষ্ঠিত হয়। এছাড়াও এটি ভূমিতে অনুষ্ঠিত দলগত হ্যান্ডবল ক্রীড়ার সাথে সর্বাধিক সাদৃশ্যপূর্ণ। খেলায় সাঁতার, এগবিটার কিক যা পায়ের তলায় চাপ প্রয়োগের সাহায্যে পানির উপরে দাঁড়ানোর চেষ্টা করে বল ধরা কিংবা বিপক্ষের গোলি বা গোলরক্ষককে পাশ কাটিয়ে জালে প্রবেশ করা এ খেলার অন্তর্ভুক্ত। খেলোয়াড়েরা বিপক্ষের জালে বল ঢুকিয়ে সর্বাধিক গোল করার প্রাণান্তকর চেষ্টা চালায়। প্রতিপক্ষের জালে ঢোকানোর সর্বাধিক গোল করার মাধ্যমে খেলার জয়-পরাজয় নির্ধারণ করা হয়।
ইতিহাস
thumb|250px|স্কটিশ জলক্রীড়ার পথিকৃৎ ও উদ্ভাবক [[উইলিয়াম উইলসন ওয়াটার পোলো ক্রীড়ার জন্যে সর্বপ্রথম নিয়ম-কানুন প্রবর্তন করেন।]] ঊনবিংশ শতকে ইংল্যান্ডে ওয়াটার রাগবি নামে ওয়াটার পোলো দলগত ক্রীড়া হিসেবে উৎপত্তি ঘটে। ইংল্যান্ড ও স্কটল্যান্ডের খেলোয়াড়গণ নিজ নিজ শক্তিমত্তা, সাঁতারে দক্ষতাকে প্রদর্শন করান। এতে জলক্রীড়া এবং সাঁতারের প্রদর্শনীতে নিজ নিজ কাউন্টির মেলা ও উৎসবকে প্রদর্শনী আকারে তুলে ধরা হয়েছিল। তখনকার যুগে এ খেলাটি বর্তমানের ন্যায় শান্তিপূর্ণ ছিল না; বরং আগ্রাসীমূলক ও হিংস্রাত্মক ক্রীড়া হিসেবে বিবেচিত ছিল। ১৯০০ সালের গ্রীষ্মকালীন অলিম্পিকের মাধ্যমে ওয়াটার পোলো দলগত ক্রীড়ারূপে অলিম্পিকে প্রথম অন্তর্ভুক্তি ঘটে। উইলিয়াম উইলসন নামীয় স্কটিশ ক্রীড়াব্যক্তিত্ব জলক্রীড়ার পথিকৃৎ ও উদ্ভাবক হিসেবে ওয়াটার পোলো ক্রীড়ার জন্যে সর্বপ্রথম নিয়ম-কানুন প্রবর্তন করেন। বর্তমানে এ খেলাটি বিশ্বের প্রায় সকল দেশে প্রচলিত ও জনপ্রিয় ক্রীড়া। তবে ইউরোপ মহাদেশের - হাঙ্গেরী, ইতালি, গ্রেট ব্রিটেন, সাবেক যুগোস্লাভিয়া, সাবেক সোভিয়েত ইউনিয়ন, জার্মানি, স্পেন, ফ্রান্স, নেদারল্যান্ড, বেলজিয়াম, রাশিয়া, সুইডেন, সার্বিয়া ও মন্টেনিগ্রো, ক্রোয়েশিয়া, গ্রীস, সাবেক পশ্চিম জার্মানি ওয়াটার পোলো খেলায় একচ্ছত্র আধিপত্য বিস্তার করে আছে।
বিবরণ
ওয়াটার পোলো এক প্রকার দলগত ক্রীড়া। দুই দলের মধ্যে এ খেলায় প্রতিদ্বন্দ্বিতা হয়। প্রত্যেক খেলার মোট সময়কে চারটি সমান অংশে বিভক্ত করা হয়। সাধারণতঃ প্রত্যেক অংশ ৫ থেকে ৮ মিনিটের মধ্যে হয়ে থাকে। এ সময়ের মধ্যে খেলার নিয়মভঙ্গতাজনিত অপরাধ কিংবা বাইরে বল চলে যাবার ফলে অতিরিক্ত কোন সময় যুক্ত করা হয় না।
প্রত্যেক দলে ৪ জন ড্রাইভার, ১ জন ফ্লোটার ব্যাক ও ১ জন ফ্লোটারসহ ৬ জন মাঠ খেলোয়াড় এবং ১ জন গোলরক্ষকসহ সর্বমোট ৭ জন খেলোয়াড় অংশ নিয়ে থাকেন। যেহেতু জলক্রীড়া, তাই প্রত্যেক খেলোয়াড়কে ভাল সাঁতারু এবং বল হাতে রাখতে আত্মস্থ হতে হয়। তাদেরকে ভাল পদক্ষেপ গ্রহণ এবং সচেতনতার প্রয়োজন রয়েছে। খেলা চলাকালে খেলোয়াড়কে অবশ্যই জলে ভাসমান অবস্থায় থাকতে হয়। তারা পুল বা ক্ষুদ্র জলাশয়ে দাঁড়াতে পারবে না। জলের গভীরতা ২ মিটারের ঊর্ধ্বে, দৈর্ঘ্যে ৩০ মিটারএবং প্রস্থে ২০ মিটার হতে হবে।
সরঞ্জামাদি
ওয়াটার পোলো খেলার জন্যে খেলোয়াড়কে অবশ্যই সাঁতারের পোশাক, টুপি, মুখবন্ধনী থাকতে হবে। টুপির নকশা একই হতে হবে যা মাথা ও কানকে সুরক্ষিত রাখবে। পাশাপাশি একটি বল এবং গোলপোস্টেরও প্রয়োজন রয়েছে।
নিয়মভঙ্গতা
খেলা সুষ্ঠুভাবে পরিচালনার জন্য বেশ কিছু নিয়ম রেফারী প্রতিপালন করেন। তন্মধ্যে নিম্নলিখিত কারণে খেলায় নিয়মভঙ্গতাজনিত অপরাধ হয় -
ওয়াসিম খান (ক্রিকেটার, জন্ম ১৯৭৮)
ওয়াসিম খান (জন্ম ৩ ফেব্রুয়ারি ১৯৭৮) একজন পাকিস্তানি ক্রিকেটার । তিনি ২০০১ থেকে ২০১২ সাল পর্যন্ত ৮২টি প্রথম-শ্রেণীর এবং ৫৯টি লিস্ট এ ম্যাচ খেলেছেন ২৫ এপ্রিল, ২০০৫ তারিখে, ২০০৪-০৫ মৌসুমের জাতীয় টি-টোয়েন্টি কাপে লাহোর লায়ন্সের পক্ষে হয়ে তার টি-টোয়েন্টিতে অভিষেক ঘটে।
টমাস হার্ভে
টমাস হার্ভে (১০ অক্টোবর ১৯১২ - ৫ এপ্রিল ২০০৭) একজন আমেরিকান প্যাথলজিস্ট ছিলেন যিনি ১৯৫৫ সালে আলবার্ট আইনস্টাইনের ময়নাতদন্ত পরিচালনা করেছিলেন। হার্ভে পরবর্তীতে কয়েক দশক ধরে আলবার্ট আইনস্টাইনের মস্তিস্ক বিনা অনুমতিতে রেখে দেন।
প্রারম্ভিক কর্মজীবন
হার্ভে ইয়েল বিশ্ববিদ্যালয়ের স্নাতক এবং পরে ডাক্তার হ্যারি জিমারম্যানের অধীনে একজন মেডিকেল ছাত্র হিসেবে অধ্যয়ন করেন। মেডিকেল বিদ্যাপীঠের তৃতীয় বর্ষে পড়েন তখন তিনি যক্ষ্মা রোগে আক্রান্ত হন এবং পরের ১ বছর স্যানিটোরিয়ামে শয্যাশায়ী ছিলেন। তিনি দাবি করেন যে এটি তার জীবনের সবচেয়ে বড় হতাশাগুলির একটি।
আলবার্ট আইনস্টাইনের ময়নাতদন্ত
১৮ এপ্রিল সকাল ৮:০০ টায় প্রিন্সটন হাসপাতালে ময়নাতদন্ত করা হয়। আইনস্টাইনের মস্তিষ্কের ওজন ছিল ১,২৩০ গ্রাম। ডাঃ হার্ভে পেনসিলভানিয়া বিশ্ববিদ্যালয়ের একটি ল্যাবে সংরক্ষিত মস্তিষ্ককে ১৭০ টুকরোয় ভাগ করেন। এটি সম্পূর্ণ করতে তিন মাস সময় লেগেছিল। সেই ১৭০টি টুকরোকে তারপর মাইক্রোস্কোপিক স্লাইভারে কাটা হয়েছিল এবং স্লাইডগুলিতে মাউন্ট করা হয়েছিল এবং দাগ দেওয়া হয়েছিল। প্রতিটি সেটে শত শত স্লাইড করে মোট ১২ টি সেট তৈরি করা হয়েছিল। হার্ভে তার নিজের গবেষণার জন্য দুটি সম্পূর্ণ সেট ধরে রেখেছিলেন এবং বাকিগুলি সেই সময়ের নেতৃস্থানীয় প্যাথলজিস্টদের হাতে তুলে দিয়েছিলেন। মস্তিষ্কটি আইনস্টাইন বা তার পরিবারের দ্বারা অপসারণ এবং সংরক্ষণের জন্য কোন অনুমতি দেওয়া হয়নি। কিন্তু পরিবার যখন এই গবেষণা সম্পর্কে জানতে পেরেছিল তখন গবেষণা চালিয়ে যাওয়ার অনুমতি দেওয়া হয়েছিল যতক্ষণ না ফলাফলগুলি শুধুমাত্র বৈজ্ঞানিক জার্নালে প্রকাশিত হয় এবং চাঞ্চল্যকর না হয়।
আইনস্টাইনের মস্তিষ্ক চুরি
১৯৭৮ সালের আগস্ট মাসে নিউ জার্সির মাসিক রিপোর্টার স্টিভেন লেভি একটি প্রবন্ধ প্রকাশ করেন। যেটির নাম ছিল "আই ফাউন্ড আইনস্টাইন'স ব্রেইন"। স্টিফেন লেভি যখন হার্ভের সাথে উইচিটা, কানসাসে কাজ করছিলেন তখন তার সাক্ষাৎকারের ভিত্তিতে এটি লেখেন। ১৯৮৮ সালে হার্ভে অবসর নেন এবং লরেন্স, কানসাসে চলে যান। ১৯৯৬ সালে হার্ভে ওয়েস্টন, মিসৌরি থেকে নিউ জার্সির মার্সার কাউন্টির হোপওয়েল টাউনশিপের টিটাসভিলে চলে আসেন। ১৯৯৪ ডকুমেন্টারি রিলিক্স: আইনস্টাইন্স ব্রেইনে কিনকি ইউনিভার্সিটির অধ্যাপক সুগিমোটো কেনজি হার্ভেকে মস্তিষ্কের একটি অংশ চেয়েছিলেন। যার জন্য হার্ভে সম্মতি দেন এবং মস্তিষ্কের স্টেমের একটি অংশ কেটে দেন। ফুটেজে দেখা যাচ্ছে হার্ভে বিভক্ত করে একটি অংশ সুগিমোটোর হাতে তুলে দিচ্ছেন। ১৯৯৮ সালে হার্ভে আইনস্টাইনের মস্তিষ্কের অবশিষ্ট কাটা অংশটি প্রিন্সটনের ইউনিভার্সিটি মেডিক্যাল সেন্টারের প্যাথলজিস্ট এলিয়ট ক্রাউসের কাছে পৌঁছে দেন। মারিয়ান ডায়মন্ড এবং সহযোগীরা আবিষ্কার করেছেন যে আইনস্টাইনের মস্তিষ্কের কিছু অংশে অন্যান্য পুরুষ মস্তিষ্কের তুলনায় গ্লিয়াল কোষের সংখ্যা বেশি পাওয়া গেছে।
মৃত্যু
হার্ভে প্রিন্সটনের ইউনিভার্সিটি মেডিকেল সেন্টারে ৫ এপ্রিল ২০০৭ সালে স্ট্রোকের জটিলতায় মারা যান।
সাংস্কৃতিক উল্লেখ
হার্ভের আইনস্টাইনের মস্তিষ্ক চুরির গল্প এবং এর পরবর্তী গবেষণা সায়েন্স চ্যানেল শো ডার্ক ম্যাটারস: টুইস্টেড বাট ট্রু এর একটি পর্বে ব্যাখ্যা করা হয়েছিল। এটি একটি ধারাবাহিক যা বৈজ্ঞানিক আবিষ্কার এবং পরীক্ষা-নিরীক্ষার অন্ধকার দিকটি অন্বেষণ করে। এটি ৭ সেপ্টেম্বর ২০১১ সালে মুক্তি পেয়েছিল। প্রোগ্রাম সেগমেন্ট "দ্যা সিক্রেট অব আইনস্টাইন্স ব্রেইন" ৪ জুন, ২০১৬ সালে হিস্ট্রি চ্যানেলে পুনঃপ্রচারিত হয়।
বসুন্ধরা আদ্-দ্বীন মেডিকেল কলেজ
বসুন্ধরা আদ্-দ্বীন মেডিকেল কলেজ বাংলাদেশের কেরানীগঞ্জ উপজেলার হাসনাবাদে বসুন্ধরা রিভারভিউ প্রজেক্ট এলাকায় অবস্থিত একটি প্রাইভেট মেডিকেল কলেজ। এটি যুগ্মভাবে বসুন্ধরা গ্রুপ ও আকিজ গ্রুপের অর্থায়নে প্রতিষ্ঠিত এবং আদ্-দ্বীন ফাউন্ডেশন কর্তৃক পরিচালিত হয়।
গাজিয়ান্তেপ ফুটবল ক্লাব
গাজিয়ান্তেপ ফুতবল কুলুবু (Gaziantep Futbol Kulübü; এছাড়াও গাজিয়ান্তেপ এফকে অথবা শুধুমাত্র গাজিয়ান্তেপ নামে পরিচিত) হচ্ছে গাজিয়ান্তেপ ভিত্তিক একটি তুর্কি পেশাদার ফুটবল ক্লাব।   এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৮৮ সালে প্রতিষ্ঠিত হয়েছে। গাজিয়ান্তেপ তাদের সকল হোম ম্যাচ গাজিয়ান্তেপের গাজিয়ান্তেপ স্টেডিয়ামে খেলে থাকে; যার ধারণক্ষমতা হচ্ছে ৩৩,৫০২। বর্তমানে এই ক্লাবের ম্যানেজারের দায়িত্ব পালন করছেন মারিউস সুমুদিকা এবং সভাপতির দায়িত্ব পালন করছেন মেহমেত বুয়ুকেকশি। তুর্কি গোলরক্ষক গুনায় গুভেঞ্চ এই ক্লাবের অধিনায়কের দায়িত্ব পালন করছেন।
নিয়ামা রিয়াদ
নিয়ামা রিয়াদ আহমেদ (আরবি: نعمة رياض احمد; জন্ম ১৯৮৯) দিজলা হ টিভি চ্যানেলের একজন ইরাকি টেলিভিশন উপস্থাপক। তিনি সকাল, সামাজিক এবং শৈল্পিক টিভি প্রোগ্রাম উপস্থাপন করেছেন।
ক্যারিয়ার
নিয়ামা রিয়াদ আহমেদ অসংখ্য চ্যানেলের মাধ্যমে বেশ কয়েকটি সকাল, সামাজিক ও শৈল্পিক টিভি অনুষ্ঠান উপস্থাপন করেন। এই টিভি অনুষ্ঠানগুলোর মধ্যে একটি হচ্ছে "আর গোপন নয়"। এটি একটি সামাজিক অনুষ্ঠান যা দিজলাহ স্যাটেলাইট চ্যানেলে প্রচারিত হয় এবং এর উদ্দেশ্য ছিল স্বাস্থ্য, শিক্ষা ও আইনি খাতে ইরাকি সমাজে নিপীড়িত মামলার উপর আলোকপাত করা। তিনি "শুকো মাকো" নামে রেডিও সম্প্রচারও উপস্থাপন করেন, যা জর্ডান এবং ইরাকের মতো একাধিক আরবি দেশে "হাওয়া দিজলা" স্টেশনের মাধ্যমে প্রচারিত হয়। ২০১৯ সালে, নেমা সাউথ আল-খালিজ রেডিও চ্যানেলে যোগ দিয়েছিলেন সকালের দুটি রেডিও প্রোগ্রাম, তাগরেদ "টুইটস" এবং আমের টেডাল্লাল "কমান্ডস প্যাম্পারড" উপস্থাপনায় অংশ নিতে।
চালাকুড়ি
চালাকুড়ি (Chalakudy) ভারতের কেরালা রাজ্যের ত্রিশূর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে চালাকুদ্য শহরের জনসংখ্যা হল ৪৮,৩৭১ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে চালাকুদ্য এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
আবিদ মাহমুদ
আবিদ মাহমুদ (জন্ম ১৫ জুলাই ১৯৭৭) একজন পাকিস্তানি ক্রিকেটার যিনি পাকিস্তান টেলিভিশন ক্রিকেট দলের পক্ষে হয়ে লিস্ট এ ক্রিকেট খেলেছেন।
নমল
নমল, পাকিস্তান ও পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। শহরটি ৩২°৪০'১০এন৭১°৪৮'৪৫ই দ্রাঘিমাংশে অবস্থান করছে।
অ্যাক্সেস কন্ট্রোল
অ্যাক্সেস কন্ট্রোল, (ইংরেজি:Access Control) কোনো সংরক্ষণ ডিভাইস এর সাথে কোনো এপ্লিকেশন প্রোগ্রাম বা ব্যক্তির তথ্য আদান প্রদান এর সীমাবদ্ধতা,সংজ্ঞা এবং পরিসীমা নির্ধারনের কৌশল। থাম্ব|একজন নাবিক কোনও গাড়ি সামরিক স্থাপনায় প্রবেশের অনুমতি দেওয়ার আগে একটি পরিচয়পত্র (আইডি) পরীক্ষা করছে অ্যাক্সেস কন্ট্রোল কম্পিউটারের নিরাপত্তার একটা গুরুত্বপূর্ণ বিষয়। এখানে মূলত আলোচনা করা হয়, কম্পিউটারের নানা রিসোর্স (যেমন, ফাইল, ডিভাইস, সার্ভিস) এ কোন ইউজার কীভাবে এক্সেস করতে পারবে, কীভাবে সেটা ব্যবহার করতে পারবে, কোন কাজটা করতে পারবে আবার কোন কাজটা করতে পারবেনা।
মানসুর নাসিরুদ্দীন মুহাম্মাদ
<templatestyles src="Module:Infobox/styles.css"> মানসুর নাসিরুদ্দীন মুহাম্মাদ বিন আজিজ (المنصور ناصر الدين محمد بن العزيز; ১১৮৯ - ১২১৬ এর কিছু পরে) ছিলেন মিশরের তৃতীয় আইয়ুবীয় সুলতান। তিনি ১১৯৮ - ১২০০ খ্রিস্টাব্দ পর্যন্ত শাসন করেন।
জীবনী
আইয়ুবীয় রাজবংশের প্রতিষ্ঠাতা সালাহউদ্দিনের পৌত্র মানসুর ১১৯৮ খ্রিস্টাব্দে মাত্র বার বছর বয়সে পিতা আজিজ উসমানের উত্তরাধিকার হিসেবে সুলতান হন। তার আতাবেগ আসাকির (বা কমান্ডার ইন চিফ) এবং কার্যকর রাজপ্রতিনিধি কাকে বানানো উচিত; এই নিয়ে সামরিক দল কয়েক ভাগে বিভক্ত হয়ে যায়। সালাহিয়া মামলুকরা সালাহউদ্দিনের ভাই আদিলকে এই ভূমিকা দিতে সচেষ্ট হয়। কারণ, তারা তাকে দক্ষ এবং অভিজ্ঞ হিসেবে দেখে আসছিল। অন্যদিকে আসাদিয়া মামলুকরা সালাহউদ্দিনের সবচেয়ে বড় পুত্র আফযালকে এই জায়গায় দেখতে চেয়েছিল।
পদত্যাগের পর মানসুর সিরিয়ার আলেপ্পোতে নির্বাসিত হন। সেখানে তিনি তার চাচা আমির যাহির গাজীর দরবারে থাকতেন। যাহির ১২১৬ খ্রিস্টাব্দে তাকে আমিরাতের উত্তরাধিকারের সারিতে রেখেছিলেন, যদি তার নিজের ছেলেরা তার পূর্ববর্তী হন। মানসুর সম্পর্কে আর কিছু জানা যায়নি।
১৯৭৯-এ বাংলাদেশ
গণপ্রজাতন্ত্রী বাংলাদেশ এর ১৯৭৯ সালের প্রধান ঘটনা প্রবাহ
ফার্মওয়্যার
ইলেকট্রনিক সিস্টেম এবং কম্পিউটিংয়ে, ফার্মওয়্যার [a] কম্পিউটার সফ্টওয়্যারের নির্দিষ্ট শ্রেণী যা ডিভাইসের নির্দিষ্ট হার্ডওয়্যারগুলির জন্য নিম্ন স্তরের নিয়ন্ত্রণ সরবরাহ করে। ফার্মওয়্যার ডিভাইসটির আরো জটিল সফ্টওয়্যার (আরও হার্ডওয়্যার-স্বাধীনতা অনুমতি দেয়), বা কম জটিল ডিভাইসগুলির জন্য, সমস্ত নিয়ন্ত্রণ, পর্যবেক্ষণ এবং ডেটা ম্যানিপুলেশন ফাংশন সম্পাদন করে ডিভাইসটির সম্পূর্ণ অপারেটিং সিস্টেম হিসাবে কাজ করে। এটি অর্ধস্থায়ী স্মৃতি ভান্ডারে বা রক্ষিত সফটওয়্যার। হার্ডওয়্যার আর সফটওয়্যার এর সাথে সমন্বয় করে এরা কাজ করে। এদের মধ্যে হার্ডওয়্যার এবং সফটওয়্যার উভয়ের ধর্ম পরিলক্ষিত হয়। প্রোগ্রাম যোগ্য শুধু পঠন স্মৃতি ভান্ডারে (PROM=Programmable Read Only Memorey) বা তাড়িতিক প্রোগ্রাম যোগ্য শুধু পঠন স্মৃতি ভান্ডারে (EEPROM=Electrically Erasable Programmable Read-Only Memory) এদের রাখা হয়।
ইতিহাস
১৯৬৭ সালের ডট্যামেশন নিবন্ধে অ্যাসারার ওপ্লার শব্দটির "ফার্মওয়্যার" শব্দটি তৈরি করেছিলেন। মূলত, এটি একটি লিখনযোগ্য নিয়ন্ত্রণ দোকান (একটি ছোট বিশেষ হাই স্পিড মেমরি), যা কম্পিউটারের নির্দেশ সেটকে সংজ্ঞায়িত এবং বাস্তবায়িত করে এমন মাইক্রোডোড ধারণ করে, এবং এটি কেন্দ্রীয় প্রক্রিয়াকরণ ইউনিট (CPU) এর নির্দেশিকাগুলি বিশেষজ্ঞ বা সংশোধন করতে পুনরায় লোড করা যেতে পারে। চালানো হতে পারে। মূলত ব্যবহৃত হিসাবে, ফার্মওয়্যার হার্ডওয়্যার (সিপিইউ নিজেই) এবং সফ্টওয়্যার (CPU এ নির্বাহিত সাধারণ নির্দেশনা) এর সাথে বিপরীত। এটি CPU মেশিন নির্দেশাবলী দ্বারা গঠিত নয়, তবে মেশিন নির্দেশাবলী বাস্তবায়নের সাথে জড়িত নিচের স্তরের মাইক্রোডোড। এটা হার্ডওয়্যার এবং সফ্টওয়্যার মধ্যে সীমানা উপর বিদ্যমান; এইভাবে নাম "ফার্মওয়্যার"। সময়ের সাথে সাথে, জনপ্রিয় ব্যবহারটি "ফার্মওয়্যার" শব্দটি বাড়িয়ে দেয় যা হার্ডওয়ারের সাথে যুক্ত কোনও কম্পিউটার প্রোগ্রামকে বোঝায়, যার মধ্যে রয়েছে BIOS, বুটস্ট্র্যাপ লোডারগুলির জন্য প্রসেসর মেশিন নির্দেশাবলী, অথবা সাধারণ ইলেকট্রনিক ডেভিসেসের জন্য নিয়ন্ত্রণ ব্যবস্থা, যেমন মাইক্রোওয়েভ ওভেন, রিমোট কন্ট্রোল, অথবা কম্পিউটার পেরিফেরাল।
মোহাম্মদ আবদুল হক
জন্ম ও প্রাথমিক জীবন
মোহাম্মদ আবদুল হকের জন্ম ১ জানুয়ারি ১৯১৮ সালে ব্রিটিশ ভারতের আসামের সিলেট জেলার জকিগঞ্জের কমলপুর। তার পিতা মোহাম্মদ সবজান আলী ও মাতা সকিনা খাতুন। তিনি ১৯৪২ সালে মুরারি চাঁদ কলেজ থেকে ইংরেজিতে বিএ ডিগ্রি অর্জন করেন।
কর্মজীবন
মোহাম্মদ আবদুল হক ১৯৪৩ সালে আসাম পাবলিক সার্ভিস কমিশন পরীক্ষায় উত্তীর্ণ হন এবং উপ-সুপারিনটেন্ডেন্ট পদে পুলিশে নিযুক্ত হন। ১৯৪৭ সালে ভারত বিভাগের পরে তিনি পাকিস্তান পুলিশ সার্ভিসে যোগদানের সিদ্ধান্ত নেন। তিনি ঢাকা জেলা, ময়মনসিংহ জেলা, নোয়াখালী জেলা, এবং রংপুর জেলার জেলা পুলিশ সুপার হিসাবে দায়িত্ব পালন করেন। ১৯৫৯ সালে তাকে রাষ্ট্রপতি পুলিশ পদক দেওয়া হয়। ১৯৬০ সালে তাকে অতিরিক্ত পুলিশ মহাপরিদর্শক করা হয়। ১৯৬৩ সালে তিনি তমঘা-ই-পাকিস্তান ভূষিত হন। ১৯৬৫ থেকে ১৯৬৯ সাল পর্যন্ত তিনি সড়ক পরিবহন কর্পোরেশনের চেয়ারম্যানের দায়িত্ব পালন করেন। তিনি ১৯৬৯ সালে পাকিস্তান সরকার থেকে সিতারা-ই-খিদমত পুরস্কার পেয়েছিলেন।
মোহাম্মদ আবদুল হক অবসর গ্রহণের পর একটি হাসপাতাল প্রতিষ্ঠা করেছিলেন। তার হাসপাতাল বাংলাদেশের মুক্তিযুদ্ধের সময় বেসামরিকদের আশ্রয়স্থল হিসাবে কাজ করেছিল। তিনি ১৯৭০-এর দশকে রাজনীতিতে যোগ দিয়েছিলেন। জিয়াউর রহমানের বিএনপিতে যোগ দিয়ে ১৯৭৯ সালের নির্বাচনে বাংলাদেশ জাতীয়তাবাদী দল তাকে না দিলে স্বতন্ত্র হিসাবে সাবেক সিলেট-১০ (বর্তমান সিলেট-৫) আসন থেকে সংসদ সদস্য নির্বাচিত হন। ১৯৮৫ থেকে ১৯৮৬ সাল পর্যন্ত তিনি রাষ্ট্রপতি হুসেন মোহাম্মদ এরশাদের মন্ত্রিসভায় ভূমি প্রশাসন ও ভূমি সংস্কারমন্ত্রী হিসেবে দায়িত্ব পালন করেন। এম এ হক জনদলের ভারপ্রাপ্ত সভাপতি (১৯৮৫-৮৬) হিসেবে দায়িত্ব পালন করলেও পরবর্তীতে ১৯৮৭ সালে রাজনীতি থেকে অবসর গ্রহণ করেন। তিনি জনহিতকর অবদানের জন্য ভাসানী পদক এবং শেরে বাংলা পদক পেয়েছিলেন।
ব্যক্তিগত জীবন
তিনি চট্রগ্রামের এসপি থাকার সময় তিনি তৎকালীন পাকিস্তান জাতীয় পরিষদের স্পিকার ও ভারপ্রাপ্ত প্রেসিডেন্ট ফজলুল কাদের চৌধুরীর বোন তথা সালাহউদ্দিন কাদের চৌধুরীর ফুফু ফাহমিদা বেগমকে বিয়ে করেন। তাদের এক ছেলে মোহাম্মদ রিয়াজুল হক, দুই কন্যা সংঙ্গীত শিল্পী রেহানা আশিকুর রহমান ও মিডিয়া ব্যক্তি ফারহানা হক রাহমানের জনক।
গ্রন্থ
তার রচিত উল্লেখযোগ্য গ্রন্থ-
মৃত্যু
মোহাম্মদ আবদুল হক ৬ এপ্রিল ১৯৯৬ সালে বাংলাদেশের ঢাকায় মারা যান। বনানী কবরস্থানে তাকে সমাহিত করে হয়। তার স্মৃতিতে এম এ হক ফাউন্ডেশন গঠন করে হয়।
পিটার নরভিগ
পিটার নরভিগ (Peter Norvig) একজন মার্কিন কম্পিউটার বিজ্ঞানী। তিনি গুগল ইনকর্পোরেটেড কোম্পানির বর্তমান গবেষণা পরিচালক (Director of Research) ও প্রাক্তন অনুসন্ধান মানের পরিচালক (Director of Search Quality)।
স্টুয়ার্ট রাসেলের সাথে লেখা নরভিগের Artificial Intelligence: A Modern Approach পাঠ্যপুস্তকটি বর্তমানে বিশ্ববিদ্যালয় পর্যায়ে এ বিষয়ক আদর্শ পাঠ্যপুস্তক। নরভিগ নাসার কম্পিউটেশনাল সাইন্সেস বিভাগের প্রধান ছিলেন। এছাড়া তিনি সান মাইক্রোসিস্টেম্‌স-এও একজন সিনিয়র বিজ্ঞানী হিসেবে কাজ করেছেন।
নরভিগ ব্রাউন বিশ্ববিদ্যালয় থেকে ফলিত গণিতে স্নাতক ও ইউনিভার্সিটি অফ ক্যালিফোর্নিয়া অ্যাট বার্কলি থেকে কম্পিউটার বিজ্ঞানে পিএইচডি ডিগ্রী লাভ করেন। তিনি ইউনিভার্সিটি অফ সাদার্ন ক্যালিফোর্নিয়া-তে অধ্যাপনা করেন এবং বার্কলিতে গবেষণা শিক্ষক ছিলেন। কম্পিউটার বিজ্ঞানের বিভিন্ন ক্ষেত্রে, বিশেষত কৃত্রিম বুদ্ধিমত্তা, স্বাভাবিক ভাষা প্রক্রিয়াকরণ ও সফটোওয়্যার প্রকৌশলের উপর তার প্রায় ৫০টির মত গবেষণাপত্র প্রকাশিত হয়েছে।
২০০৬ সালে নরভিগ অ্যাসোসিয়েশন ফর কম্পিউটিং মেশিনারি (এসিএম)-এর ফেলো নির্বাচিত হন।
অমলেন্দু চন্দ্র
অমলেন্দু চন্দ্র (জন্ম ১৯৬৩) হলেন একজন ভারতীয় তাত্ত্বিক ভৌত রসায়নবিদ, এবং কানপুরের ভারতীয় প্রযুক্তিবিদ্যা প্রতিষ্ঠানের একজন অধ্যাপক ও রসায়ন বিভাগের প্রধান। তিনি আণুবীক্ষণিক তত্ত্ব এবং তরল, ইন্টারফেস ও গুচ্ছের আনুমানিক অনুকরণের (সিমুলেশন) জন্য পরিচিত তিনি ভারতীয় বিজ্ঞান একাডেমী এবং ভারতীয় জাতীয় বিজ্ঞান একাডেমির নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা পরিষদ ২০০৭ সালে তাঁকে শান্তি স্বরূপ ভটনাগর পুরস্কারে ভূষিত করেছে। এটি একটি সর্বোচ্চ ভারতীয় বিজ্ঞান পুরস্কার। রাসায়নিক বিজ্ঞানে তাঁর অবদানের জন্য তিনি এই পুরস্কার পেয়েছিলেন।
জীবনী
অমলেন্দু চন্দ্র, ভারতের পশ্চিমবঙ্গ রাজ্যে ১৯৬৩ সালের ৬ই অক্টোবর জন্মগ্রহণ করেছিলেন। তিনি ১৯৮৪ সালে বর্ধমান বিশ্ববিদ্যালয় থেকে রসায়নে স্নাতক ডিগ্রি অর্জন করেছিলেন। ১৯৮৬ সালে একই বিশ্ববিদ্যালয় থেকে তিনি স্নাতকোত্তর ডিগ্রি অর্জন করেছিলেন। তিনি ভারতীয় বিজ্ঞান সংস্থা থেকে তাঁর ডক্টরাল পর্যায়ের পড়াশোনা করেছিলেন। ১৯৯১ সালে পিএইচডি করার পরে, তিনি আইজ্যাক ওয়ালটন কিলাম ফেলোশিপ পেয়ে ব্রিটিশ কলাম্বিয়া বিশ্ববিদ্যালয় থেকে ডক্টরাল পরবর্তী পড়াশোনার জন্য কানাডায় চলে গিয়েছিলেন। ১৯৯৩ সালে ভারতে ফিরে আসার পর, তিনি আইআইটি কানপুরে যোগদান করেছিলেন। সেখানে তিনি রসায়ন বিভাগের অধ্যাপক এবং বিভাগের প্রধান হিসাবেও দায়িত্ব পালন করেন। এই সময়ে তিনি দুটি চেয়ার অধ্যাপক পদে ছিলেন, সেগুলি হল রাহুল এবং নমিতা গৌতম চেয়ার অধ্যাপক (২০০৮-১১) এবং সজনী কুমার রায় স্মৃতি চেয়ার অধ্যাপক (২০১১)। তিনি বিমান বাগচীর সাথেও যুক্ত ছিলেন এবং বাগচীর নেতৃত্বে থাকা গবেষণা দলকে তাদের কাজে সহায়তা করেছিলেন।
অমলেন্দু চন্দ্র তরল, ইন্টারফেস ও গুচ্ছের আনুমানিক অনুকরণের ভিত্তিতে গবেষণা করেছিলেন এবং তিনি অণুবীক্ষণিক তত্ত্বের বিকাশ ও পূর্বাভাস করে অবদান রেখেছেন। তিনি জটিল আণবিক তরল এবং বিশাল আয়তনের আয়নিক দ্রবনগুলির ভারসাম্য এবং গতিশীল আচরণ সম্পর্কে ব্যাপকভাবে গবেষণা করেছেন। পাশাপাশি তাত্ত্বিক এবং গণনা পদ্ধতি ব্যবহার করে আবদ্ধ সংযুক্ত পরমাণুর কাঠামো নিয়েও তিনি গবেষণা করেছেন। তিনি সহকর্মী দ্বারা পর্যালোচিত বিভিন্ন নিবন্ধে তাঁর গবেষণাগুলি নথিভুক্ত করেছেন; বৈজ্ঞানিক নিবন্ধগুলির একটি অনলাইন আধার রিসার্চগেট, ১১৮টি নিবন্ধকে তাদের তালিকাভুক্ত করেছে।